pythainlp/thai-financial-dataset huggingface dataset:
6. โครงการในอนาคต

จากประสบการณ์ในการทำธุรกิจสื่อโฆษณาภายนอกที่อยู่อาศัยมากว่า 17 ปี
บริษัทฯยังคงมีความมุ่งมั่นที่จะพัฒนาและสร้างมาตรฐานใหม่ๆเพิ่มขึ้นในธุรกิจอย่างต่อเนื่อง บริษัทฯ
จึงมีแผนทั้งภายในและภายนอกประเทศในการสร้างการเติบโตให้แก่องค์กรดังนี้

  -
  การพัฒนาและสร้างมูลค่าเพิ่มให้แก่สื่อโฆษณาที่บริษัทฯบริหารอยู่แล้วด้วยการปรับเปลี่ยนรูปแบบให้มีความน่าสน
  ใจมากขึ้น รวมทั้งการนำเอาเทคโนโลยีอันทันสมัยมาเสริมให้สื่อโฆษณานั้นๆ
  สามารถสื่อสารและส่งข้อความ เนื้อ หา ได้สมบูรณ์และมีประสิทธิภาพมากขึ้น
  อันทำให้การโฆษณาประชาสัมพันธ์ได้ผลเป็นที่ยอมรับของลูกค้ามากขึ้น

  - การเป็นศูนย์รวมทางด้านเทคโนโลยีและสื่อโฆษณาประเภทต่าง ๆ จากทั่วโลก
  เพื่อเป็นผู้นำและกำหนดแนวโน้มของธุรกิจสื่อโฆษณาภายนอกที่อยู่อาศัยในเอเซีย

-   การสร้างความร่วมมือระหว่างผู้ประกอบธุรกิจสื่อโฆษณาภายนอกที่อยู่อาศัยทั้งภายในและภายนอกประ
    เทศโดย การจัดประชุม AOC (Asia Out of Home Media Conference)
    เพื่อเป็นการสร้างเครือข่าย (Net work) สำหรับการให้บริการลูกค้าที่ใหญ่ขึ้น
    รวมทั้งการแต่งตั้ง มอบหมาย
    ให้พันธมิตรทุกสายเป็นตัวแทนจำหน่ายและร่วมกันผลักดันอุปกรณ์สื่อโฆษณาประเภทต่าง ๆ
    ออกสู่ท้องตลาด

  -
  การร่วมมือกับพันธมิตรเพื่อสร้างสรรค์สื่อโฆษณาประเภทต่างๆในลักษณะของโครงการให้มากขึ้นเพื่อเป็น
  การสร้างความหลากหลายให้แก่สื่อโฆษณาและการให้บริการกับลูกค้า
4.  การวิจัยและพัฒนา

การวิจัยและพัฒนาผลิตภัณฑ์ใหม่ถือเป็นอีกภารกิจหนึ่งที่มีความสำคัญอย่างมาก เนื่องจากปัจจุบัน
ความต้องการของลูกค้าและตลาดมีการเปลี่ยนแปลงอยู่อย่างต่อเนื่อง
การนำเทคโนโลยีและนวัตกรรมแขนงต่างๆ มาพัฒนาประยุกต์ หรือสร้างสรรค์
กับสื่อโฆษณาภายนอกที่อยู่อาศัย จึงเป็นหัวใจสำคัญในการรักษาหรือเพิ่มยอดขาย เนื่องจากนวัตกรรม
สามารถสร้างความแตกต่างจากคู่แข่ง (Differentiate), สร้างมูลค่าเพิ่มให้กับสื่อโฆษณา
(Value Added) รวมถึงสร้างโอกาสในการเข้าตลาดใหม่ๆ ได้

ซึ่งบริษัทได้มีการสั่งสมเทคโนโลยีสื่อโฆษณาต่างๆ ไว้มากมาย ดังนี้

+----------------+----------------+----------------+-----------------+
| Enhance static | Dynamic        | Digital        | Interactive     |
+----------------+----------------+----------------+-----------------+
| - 3D MOCK UP   | - Trivision    | - Dyna Scan    | - Interactive   |
|                |                |                | Screen          |
| - Zeno         | - Scroller     | - Amazer       |                 |
|                |                |                |                 |
|                | - Multivision  | - Night Panel  |                 |
|                |                | Vision         |                 |
+----------------+----------------+----------------+-----------------+

ตารางแสดงประเภทของเทคโนโลยีสื่อโฆษณาในแขนงต่างๆ

นอกจากการวิจัยและพัฒนาทางด้านผลิตภัณฑ์แล้ว ทางบริษัทได้มีการทำการวิจัยทางด้านการตลาด
(Marketing Research) ควบคู่ไปกับการศึกษาและพัฒนาผลิตภัณฑ์ด้วย
โดยบริษัทมีการทำการวิจัยด้านพฤติกรรมการเปิดรับสื่อ (Media Explorer)
และประสิทธิผลของสื่อโฆษณาใหม่ๆ (Media Effective) โดยศึกษาข้อมูลใน
เชิงลึกจากกลุ่มเป้าหมาย (Customer - Insight)
เพื่อนำมาให้ลูกค้าได้ใช้ในการตัดสินใจเลือกซื้อสื่อโฆษณา ใหม่ๆ ได้อย่างเหมาะสม
และมีประสิทธิภาพสูงสุด และสร้างความมั่นใจในความสำเร็จของสื่อโฆษณาใหม่ที่บริษัทฯ
ตัดสินใจในการลงทุนดำเนินการ
[]

สารบัญ 

  หน้า

  ส่วนที่ 1 ข้อมูลสรุป 1

  ส่วนที่ 2 บริษัทที่ออกหลักทรัพย์ 1

1.  ปัจจัยความเสี่ยง 2

2.  ลักษณะการประกอบธุรกิจ 3

3.  การประกอบธุรกิจของแต่ละกลุ่มธุรกิจ 8

4.  การวิจัยและพัฒนา 24

5.  ทรัพย์สินที่ใช้ในการประกอบธุรกิจ 25

6.  โครงการในอนาคต 27

7.  ข้อพิพาททางกฎหมาย 28

8.  โครงสร้างเงินทุน 29

9.  การจัดการ 30

10. การควบคุมภายใน 47

11. รายการระหว่างกัน 48

12. ฐานะการเงินและผลการดำเนินงาน 52

13. ข้อมูลอื่นที่เกี่ยวข้อง 65

  ส่วนที่ 3 การรับรองความถูกต้องของข้อมูล 1

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท

  เอกสารแนบ 2 รายละเอียดเกี่ยวกับกรรมการของบริษัทย่อย

  เอกสารแนบ 3 อื่นๆ
ส่วนที่ 2

บริษัทที่ออกหลักทรัพย์

ชื่อบริษัท : บริษัท มาสเตอร์ แอด จำกัด (มหาชน)

ลักษณะการประกอบธุรกิจ : ให้บริการและรับจ้างผลิตสื่อป้ายโฆษณา และบันเทิง

ที่ตั้งสำนักงานใหญ่ : เลขที่ 1 ชั้น 4-6 ซอยลาดพร้าว 19

ถนนลาดพร้าว แขวงจอมพล เขตจตุจักร กรุงเทพมหานคร 10900

เลขทะเบียนบริษัท : 0107546000113

Home Page : www.masterad.com

โทรศัพท์ : 0 2938 3388

โทรสาร : 0 2938 3488
8.  โครงสร้างเงินทุน

    1.  หลักทรัพย์ของบริษัท

ณ วันที่ 31 ธันวาคม 2549 บริษัทมีทุนจดทะเบียน 125 ล้านบาท เรียกชำระแล้ว 125 ล้านบาท
แบ่งเป็นหุ้นสามัญ จำนวน 125 ล้านหุ้น มูลค่าที่ตราไว้หุ้นละ 1.- บาท

2.  โครงสร้างผู้ถือหุ้น

รายชื่อผู้ถือหุ้นใหญ่ของบริษัท ณ . 29 ธันวาคม 2549 มีรายละเอียดดังนี้

  ---------------------------------------- ------------------------ ------------
  ผู้ถือหุ้น                                    ทุนจดทะเบียนที่เรียกชำระแล้ว   

                                           จำนวนหุ้น                  ร้อยละ

  1. กลุ่มผู้บริหารหลัก 3                        60,900,000               48.72
  ท่านและบุคคลที่เกี่ยวข้องตามมาตรา 258¹                                   

  2. GOLDMAN SACHS INTERNATIONAL           8,827,300                7.06

  3. นายวิชิต ดิลกวิลาศ                        7,399,960                5.92

  4. นางชลลดา ฟูวัฒนศิลป์                      5,751,600                4.60

  5. นายทวีฉัตร จุฬางกูร                       5,000,000                4.00

  6. นางสาวพรทิพย์ มณีรัตนะพร                  4,786,666                3.83

  7. นายสุรพงศ์ โพธิ์พิชัย                       4,317,000                3.45

  8. นายวิศูตย์ ฟูเฟื่องมงคลกิต                   2,000,000                1.60

  9. นางสาวนุชวารี อัชนะพรกุล                  1,837,500                1.47

  10. นางสาวกนกพร อกนิษฐ์                    1,637,400                1.31
  ---------------------------------------- ------------------------ ------------

หมายเหตุ : 1.นายนพดล ตัณศลารักษ์, นายพิเชษฐ มณีรัตนะพร, นายธวัช มีประเสริฐสกุล

3.  นโยบายจ่ายเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 40
ของกำไรสุทธิหลังหักภาษีเงินได้นิติบุคคลและสำรองตามกฎหมายทั้งนี้ขึ้นอยู่กับภาวะเศรษฐกิจและการดำเนินงานในอนาคตเป็นสำคัญ
10. การควบคุมภายใน

คณะกรรมการตรวจสอบทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับของบริษัท
ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล โดยมี บริษัท
สำนักงานบัญชี แกรนท์ ธอนตัน จำกัด เป็นผู้ตรวจสอบบัญชี

คณะกรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีสำนักงานตรวจสอบภายใน จาก บริษัท สอบบัญชี ไอ วีแอล จำกัด
เข้ามาทำการตรวจสอบภายในให้บริษัทมีระบบการควบคุมภายใน ระบบตรวจสอบภายใน ที่รัดกุม
เหมาะสม ทันสมัย และมีประสิทธิภาพ สำนักงานตรวจสอบภายใน
ทำหน้าที่ประเมินการควบคุมภายในตามแนวปฏิบัติที่คณะกรรมการบริษัทกำหนด
โดยมีนโยบายตรวจสอบในเชิงป้องกันและเป็นประโยชน์กับหน่วยงาน
พิจารณาความน่าเชื่อถือในความถูกต้องของรายงานทางการเงิน
รวมทั้งการเปิดเผยข้อมูลอย่างเพียงพอให้เกิดความโปร่งใส
ตรวจสอบตามแนวทางการกำกับดูแลกิจการที่ดี และเพิ่มประสิทธิภาพ ประสิทธิผลในการดำเนินงาน
โดยยึดแนวการตรวจสอบตามมาตรฐานสากลและรายงานตรงต่อคณะกรรมการตรวจสอบ
รวมทั้งมีการปรึกษาหารือกับผู้สอบบัญชี เป็นประจำทุกไตรมาส

การบริหารความเสี่ยง

บริษัท อยู่ระหว่างดำเนินการจัดตั้งคณะกรรมการบริหารความเสี่ยงคาดว่าจะแล้วเสร็จภายในปี
2550
1.  ปัจจัยความเสี่ยง

ในการดำเนินธุรกิจด้านสื่อป้ายโฆษณาภายนอกที่อยู่อาศัย (Out of Home Media)
นอกเหนือจากความเสี่ยงในการดำเนินธุรกิจ โดยทั่วไปแล้ว ยังมีความเสี่ยงที่ควรพิจารณาอีก ดังนี้

1.  ความเสี่ยงเกี่ยวกับการดำเนินธุรกิจ

การประกอบธุรกิจสื่อป้ายโฆษณาจะมีปัจจัยเงื่อนไขทางเศรษฐกิจภาพรวมและดัชนีความเชื่อมั่นทางธุรกิจรวม
เป็นตัวแปรสำคัญอย่างยิ่งยวดต่อผลประกอบการ เนื่องจาก
การตัดสินใจในงบประมาณการโฆษณาของลูกค้า มีความสัมพันธ์โดยตรงกับสภาวะทางเศรษฐกิจ
ดังนั้นการชะลอตัวทางเศรษฐกิจ และความไม่แน่นอนทางการเมือง
ก่อให้เกิดการเปลี่ยนแปลงในการใช้งบโฆษณาของลูกค้า ในการมองหาช่องทางการโฆษณาใหม่ๆ
ที่มีต้นทุนต่ำกว่า อันก่อให้เกิดผลกระทบอย่างสำคัญต่อเป้าหมายรายได้ของบริษัท
ซึ่งอัตราการเติบโตของรายได้ ของบริษัท ปี 2549 อยู่ในอัตราร้อยละ 0.35
ในขณะที่บริษัทยังคงมีต้นทุนคงที่ ของสื่อป้ายโฆษณา คือค่าเสื่อมราคา ค่าเช่าที่ดิน
ค่าสัมปทานของป้ายโฆษณา ซึ่งมีคุณลักษณะที่มีข้อผูกพันทางสัญญาที่ต่อเนื่อง
ทำให้บริษัทสามารถปรับตัวด้านการบริหารต้นทุนบริการได้ค่อนข้างยาก
กับสภาวะเศรษฐกิจและการเมืองที่ไม่แน่นอนดังกล่าว
อย่างไรก็ตามบริษัทได้ดำเนินการและวางมาตรการรองรับกับสภาวะดังกล่าว
โดยมีการพิจารณาการยกเลิกและสิ้นสุดสัญญาเช่าที่ดินในทำเลที่ไม่สร้างผลกำไร
และย้ายโครงป้ายไปในทำเลใหม่ที่เป็นที่ต้องการของลูกค้าที่มีการระบุชัดเจน
และพัฒนารูปแบบของสื่อป้ายโฆษณาที่มีความหลากหลายมากขึ้น โดยเฉพาะสื่อป้ายโฆษณาขนาดเล็ก
ทำให้สัดส่วนของสื่อป้ายโฆษณาของบริษัท มีสัดส่วนที่เหมาะสมในแต่ละประเภท และ
ครอบคลุมกับความต้องการที่เปลี่ยนแปลงไปตามสภาวะเศรษฐกิจ

1.2 ความเสี่ยงด้านการเงิน

ณ สิ้นปี 2549 บริษัทมี มูลค่าลูกหนี้การค้าจำนวน 135 ล้านบาท
และมีการหักค่าเผื่อหนี้สงสัยจะสูญแล้ว จำนวน 23.6 ล้านบาท ซึ่งนับเป็นมูลค่าที่สูงโดยเปรียบเทียบ
บริษัทจึงมีความเสี่ยงทางด้านการเงิน หากลูกหนี้ผิดนัดชำระหนี้ หรือ
ลูกหนี้ไม่มีความสามารถในการชำระหนี้ได้ จะมีผลกระทบต่อกระแสเงินสด และ ผลกำไรของบริษัท
ซึ่งบริษัทได้ปรับปรุงและกำหนดนโยบาย เงื่อนไขการชำระเงิน โดยให้ข้อเสนอเงื่อนไขพิเศษต่างๆ
สำหรับลูกค้าที่ชำระเงินก่อนกำหนด ทั้งนี้บริษัทยังกำหนดให้ลูกค้ารายใหม่
ที่ยังไม่เคยมีรายการทางการค้ากับบริษัท ทำการสั่งจ่ายเช็คล่วงหน้า
เพื่อเป็นมาตรการลดความเสี่ยงต่อการชำระเงินล่าช้า
และหนี้สูญที่อาจจะเกิดได้ในสภาวะเศรษฐกิจที่ชะลอตัว
ในขณะที่บริษัทดำเนินนโยบายและมุ่งเน้นกระบวนการติดตามเร่งรัดหนี้สินที่คงค้าง
ตามขั้นตอนทางกฎหมายอย่างเคร่งครัด
7.  ข้อพิพาททางกฎหมาย

ณ. วันที่ 31 ธันวาคม 2549 บริษัทและบริษัทย่อย
ไม่มีข้อพิพาททางกฎหมายที่อาจจะมีผลกระทบต่อสินทรัพย์ของบริษัทและบริษัทย่อย
ส่วนที่ 1

ข้อมูลสรุป (Executive Summary)

บริษัท มาสเตอร์ แอด จำกัด (มหาชน) ก่อตั้งในปี 2531 และเริ่มดำเนินการในปี 2532
โดยมีวัตถุประสงค์เพื่อประกอบธุรกิจให้บริการและรับจ้างผลิตป้าย สื่อโฆษณาและบันเทิง
โดยเน้นสื่อป้ายโฆษณาภายนอกที่อยู่อาศัยภายใต้ผู้บริหารงานหลัก 3 ท่าน คือ นายนพดล ตัณศลารักษ์
นายพิเชษฐ มณีรัตนะพร และนายธวัช มีประเสริฐสกุล
ซึ่งปัจจุบันถือหุ้นรวมกันในสัดส่วนประมาณร้อยละ 48.72 ของทุนเรียกชำระแล้ว (ข้อมูล ณ 31
ธันวาคม 2549)

ในปี 2539 บริษัทฯ ร่วมลงทุนกับบริษัท เคลียร์ ชาแนล อินเตอร์ เนชั่นแนล จำกัด
ซึ่งเป็นผู้ผลิตสื่อป้ายโฆษณาชั้นนำในประเทศอังกฤษ จัดตั้งบริษัท มาสเตอร์ แอนด์ มอร์ จำกัด
เพื่อดำเนินธุรกิจให้บริการและผลิตสื่อป้ายโฆษณาขนาดเล็ก โดยบริษัทถือหุ้นในสัดส่วนร้อยละ 67.5

ปี 2546 เพิ่มทุนจดทะเบียนเป็น 125,000,000 บาท และทำการแปรสภาพเป็นบริษัทมหาชน จำกัด
เพื่อเตรียมพร้อม ในการเสนอขายหลักทรัพย์ต่อประชาชนทั่วไป
และนำบริษัทเข้าจดทะเบียนในตลาดหลักทรัพย์เพื่อทำการกระจายหุ้นไปยังนักลงทุนครั้งแรก ในวันที่
19 กันยายน 2546

ผลิตภัณฑ์ของบริษัทและบริษัทย่อย คือ สื่อป้ายโฆษณาประเภทต่างๆ โดยสื่อป้ายโฆษณาที่ทำรายได้หลัก
ให้แก่กลุ่มบริษัท คือ สื่อป้ายโฆษณาประเภท

1.  Billboard : ป้ายโฆษณาภาพนิ่งบนถนนสายหลัก

2.  Trivision : ป้ายโฆษณาที่สามารถเสนอป้ายสับเปลี่ยนกันได้ริมถนนสายหลัก

3.  BTS City vision : ป้ายโฆษณาบริเวณเสาตอม่อสถานีรถไฟฟ้า

4.  Railway Billboard : ป้ายโฆษณาบริเวณริมถนนวิภาวดีรังสิต และ

5.  Flyover Media ป้ายโฆษณาบริเวณเสาตอม่อสะพานข้ามแยกต่าง ๆ ทั่วกรุงเทพ

ซึ่งรายได้ของสื่อป้ายโฆษณาทั้ง 5 ประเภทคิดเป็นสัดส่วนประมาณร้อยละ 78
ของรายได้รวมของกลุ่มบริษัท ลักษณะการประกอบธุรกิจของกลุ่มบริษัท คือ
จัดหาพื้นที่ติดตั้งป้ายโฆษณาประเภทต่าง ๆ ติดตั้งสื่อป้ายโฆษณา
รับจ้างผลิตและให้เช่าพื้นที่ติดตั้งงานโฆษณา ปัจจุบันลูกค้าของบริษัทสัดส่วนร้อยละ 43
ของรายได้มาจากลูกค้าที่เป็นเจ้าของผลิตภัณฑ์โดยตรง และร้อยละ 57
ของรายได้มาจากลูกค้าที่เป็นบริษัทตัวแทนโฆษณา

กลุ่มบริษัทมุ่งเน้นในการนำเทคโนโลยีรูปแบบต่างๆ มาประยุกต์ใช้ในการพัฒนาสื่อป้ายโฆษณา
รวมทั้งเสนอ สื่อป้ายโฆษณาที่มีความหลากหลาย ทั้งทางด้านรูปแบบ ขนาด และจุดติดตั้ง
เพื่อเพิ่มทางเลือกและประสิทธิภาพในการโฆษณาประชาสัมพันธ์สินค้าของลูกค้า
โดยบริษัทเป็นรายแรก
และเป็นรายเดียวในปัจจุบันสำหรับบริษัทที่ดำเนินธุรกิจสื่อป้ายโฆษณาในประเทศไทย
ที่ได้รับรองมาตรฐาน ISO 9001: 2000 จากสถาบัน United Registrar of Systems
Limited (URS) ประเทศอังกฤษ

ณ.วันที่ 31 ธันวาคม 2549 กลุ่มบริษัทมีสินทรัพย์รวม 677 ล้านบาท หนี้สินรวม 171 ล้านบาท
ส่วนของผู้ถือหุ้น 506ล้านบาท และมีกำไรสุทธิ 30 ล้านบาท ณ.วันที่ 31 ธันวาคม 2548
กลุ่มบริษัทมีสินทรัพย์รวม 682 ล้านบาท หนี้สินรวม 189 ล้านบาท ส่วนของผู้ถือหุ้น 493 ล้านบาท
และมีกำไรสุทธิ 67 ล้านบาท
6. โครงการในอนาคต

เพื่อตอบสนองถึงความต้องการของตลาดที่มีความหลากหลายมากขึ้น
ในการใช้สื่อโฆษณาภายนอกที่อยู่อาศัยที่มีแนวโน้มเติบโตขึ้นตลอดหลายปีที่ผ่านมา บริษัท
มาสเตอร์แอด จำกัด (มหาชน) ผู้นำทางด้านสื่อโฆษณาภายนอกที่อยู่อาศัย ของประเทศไทย
จึงมีแผนพัฒนาโครงการสื่อโฆษณารูปแบบใหม่ (New Media)
ที่เพิ่มมูลค่าการสื่อสารการตลาดให้แก่ลูกค้า นักการตลาด นักโฆษณา ได้อย่างตรงเป้าหมาย
โดยมุ่งเน้นการครอบคลุมประเภทของสื่อโฆษณา
ภายนอกที่อยู่อาศัยให้ครบวงจรและครอบคลุมพื้นที่สำคัญๆ มากขึ้น
ผสมผสานกับเทคโนโลยีสื่อโฆษณาใหม่ๆ เช่น

1.  สื่อโฆษณาภายในห้างสรรพสินค้า และร้านค้าสะดวกซื้อต่างๆ (In-Store Media)
    โดยนำเอาความสามารถในการออกแบบสื่อโฆษณา และการกำหนดพื้นที่ ทั้งในรูปแบบ
    Enhanced Static, Dynamic, และ Digital Interactive Screen(POS)
    ให้สอดคล้องและรับกับสายตาของผู้ใช้บริการอย่างลงตัวกับสถานที่และกลุ่มเป้าหมาย

2.  สื่อโฆษณาบนระบบขนส่ง (Transit Media) ซึ่งบริษัทฯ มีแผนงานที่จะพัฒนาสื่อโฆษณา
    บนรถประจำทางปรับอากาศ รถแท็กซี่ สถานีขนส่งมวลชน
    โดยออกแบบรูปแบบสื่อโฆษณาให้มีความแตกต่างและโดดเด่น
    เพื่อตอบรับความต้องการของลูกค้า ในระดับคุณภาพ
    ตอบสนองต่อความเปลี่ยนแปลงของการใช้ชีวิตประจำวัน

3.  สื่อโฆษณาประดับประดาสาธารณะ (Street Furniture Media)
    บริษัทมีแผนพัฒนาสื่อโฆษณาประเภทนี้ เพิ่มเติมทั้งในกรุงเทพฯ และ
    จังหวัดสำคัญหลักของประเทศไทย รวมถึงพัฒนาปรับปรุงให้สื่อโฆษณาที่มีอยู่มีรูปลักษณ์สวยงาม
    โดดเด่นขึ้น โดยคำนึงถึงหลักของ ภูมิทัศน์และความสวยงามของเมือง เป็นสิ่งสำคัญ

4.  การร่วมกับพันธมิตรในการพัฒนาสื่อโฆษณา ในต่างประเทศ ในภูมิภาคเอเซียตะวันออกเฉียงใต้
    รวมถึงการร่วมมือกับพันธมิตรในการนำเทคโนโลยีสื่อโฆษณาใหม่เข้ามาทำตลาดในประเทศไทยรวมถึงการดำเนินธุรกิจส่งออกอุปกรณ์
    สื่อโฆษณา

  โครงการทั้งหมดที่กล่าวมานั้น บริษัทฯ ตั้งเป้ากำหนดไว้เริ่มแผนงานในปี 2550
+-----------------------------------------------------------------------+
| 1.  ข้อมูลทั่วไปของบริษัท                                                   |
+=======================================================================+
+-----------------------------------------------------------------------+

ชื่อบริษัทที่ออกหลักทรัพย์ : บริษัท มาสเตอร์ แอด จำกัด (มหาชน)

เลขทะเบียนบริษัท : 0107546000113

ประเภทธุรกิจ : ให้บริการและรับจ้างผลิตสื่อโฆษณาภายนอกที่อยู่อาศัย และบันเทิง

ทุนจดทะเบียน : 125,000,000 บาท ประกอบด้วยหุ้นสามัญ 125,000,000หุ้น มูลค่าหุ้นละ 1
บาท

  (ณ. 31 ธันวาคม 2553)

ทุนที่ออกและชำระเต็มมูลค่า : 125,000,000 บาท ประกอบด้วยหุ้นสามัญ 125,000,000, หุ้น
มูลค่าหุ้นละ 1 บาท

(ณ. 31 ธันวาคม 2553)

นิติบุคคลที่บริษัทถือหุ้น : บจก.มาสเตอร์ แอนด์ มอร์ สัดส่วนการถือหุ้น 100.00 %
ของทุนจดทะเบียนและชำระแล้ว

บจก.มาโก้ ไรท์ซายน์ สัดส่วนการถือหุ้น 80.00% ของทุนจดทะเบียนและชำระแล้ว

บจก.แลนดี้ ดีเวลลอปเมนท์ สัดส่วนการถือหุ้น 48.87% ของทุนจดทะเบียนและชำระแล้ว

บจก.เทค อะ ลุค สัดส่วนการถือหุ้น 33.33% ของทุนจดทะเบียนและชำระแล้ว

บจก.อิงค์ เจ็ท อิมเมจเจส สัดส่วนการถือหุ้น 33.33% ของทุนจดทะเบียนและชำระแล้ว

บจก.กรีน แอด สัดส่วนการถือหุ้น 51.00% ของทุนจดทะเบียนและชำระแล้ว

--------------------------------------------------------------------------------------------------------------------------------------------------------------------

ที่ตั้งสำนักงานใหญ่ : เลขที่ 1 ชั้น 4-6 ซอยลาดพร้าว 19 ถนนลาดพร้าว

แขวงจอมพล เขตจตุจักร กรุงเทพมหานคร 10900

โทรศัพท์ 0-2938-3388 โทรสาร 0-2938-3489

เว็บไซด์ http://www.masterad.com

แผนกนักลงทุนสัมพันธ์ : โทรศัพท์ 0-2938-3388 ต่อ 487

และเลขานุการบริษัท โทรสาร 0-2938-3489

อีเมล์ ir@masterad.com

--------------------------------------------------------------------------------------------------------------------------------------------------------------------

บุคคลอ้างอิง

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด ชั้น 4, 6-7

  อาคารตลาดหลักทรัพย์แห่งประเทศไทย โทรศัพท์ 0-2359-1200-1

  โทรสาร 0-2359-1259

ผู้สอบบัญชี : บจก.แกรนท์ธอนตัน โดย นายสมคิด เตียตระกูล และ นางสุมาลี โชคดีอนันต์

เลขที่ 87/1 ชั้น 18 อาคารแคปปิตอลทาวเวอร์ ออลซีซั่นเพลส ถ.วิทยุ

  กรุงเทพฯ 10330

โทรศัพท์ : 0 2654 3330

โทรสาร : 0 2654 333
6.  ข้อพิพาททางกฎหมาย

ณ วันที่ 31 ธันวาคม 2553 บริษัทและบริษัทย่อย
ไม่มีข้อพิพาททางกฎหมายที่อาจจะมีผลกระทบต่อสินทรัพย์ของบริษัทและบริษัทย่อย
เว้นแต่ข้อพิพาททางกฎหมายของบริษัท มาสเตอร์ แอนด์ มอร์ จำกัด
ซึ่งศาลขั้นต้นได้พิพากษาให้บริษัทย่อยจ่ายค่าเสียหายในคดีความกับคู่ค้ารายหนึ่ง
เนื่องจากคู่ค้ารายดังกล่าวมีการฟ้องเรียกร้องค่าเสียหาย เพื่อให้บริษัทย่อยจ่ายชำระค่าจ้างทำของ
ค่าเช่าสื่อโฆษณาและเสียหายจำนวนเงินรวมประมาณ 7.55 ล้านบาท
ซึ่งบริษัทย่อยได้บันทึกค่าเสียหายดังกล่าวเป็นจำนวน 5.38 ล้านบาท เป็นรายจ่ายแล้วในปี 2549
และในไตรมาส 3 ปี 2553 บริษัทย่อยได้บันทึกค่าเสียหายรวมดอกเบี้ยที่คาดว่าจะชำระเพิ่มเติม
จำนวนเงิน 4.23 ล้านบาท ผู้บริหารของบริษัทย่อยเชื่อว่าเป็นจำนวนเงินที่เพียงพอแล้ว
ขณะนี้บริษัทย่อยได้ยื่นอุทธรณ์คำตัดสินของศาลชั้นต้น
คดีความดังกล่าวกำลังอยู่ระหว่างการพิจารณาของศาลอุธรณ์
โดยบริษัทวางหนังสือค้ำประกันจากธนาคารจำนวน 11.45 ล้านบาทไว้กับศาลอุทธรณ์
7.  โครงสร้างเงินทุน

หลักทรัพย์ของบริษัท

ณ วันที่ 31 ธันวาคม 2553 บริษัทมีทุนจดทะเบียน 125 ล้านบาท เรียกชำระแล้ว 125 ล้านบาท
แบ่งเป็นหุ้นสามัญ จำนวน 125 ล้านหุ้น มูลค่าที่ตราไว้หุ้นละ 1.- บาท

โครงสร้างผู้ถือหุ้น

รายชื่อผู้ถือหุ้นรายใหญ่ของบริษัท ณ วันที่ 10 มกราคม 2554

  -------------------------------------------------------------------------
  ลำดับที่     ผู้ถือหุ้น                       จำนวนหุ้น                ร้อยละ
  --------- ------------- ------------- ---------------------- ------------
  1         กลุ่มนายนพดล    ตัณศลารักษ์      25,393,284.00          20.31

  2         กลุ่มนายพิเชษฐ   มณีรัตนะพร      23,308,966.00          18.65

  3         กลุ่มนายธวัช     มีประเสริฐสกุล   14,191,930.00          11.35

  4         นายวิชิต        ดิลกวิลาศ       7,404,767.00           5.92

  5         นางชลลดา      ฟูวัฒนศิลป์       5,751,600.00           4.60

  6         นายทวีฉัตร      จุฬางกูร        5,000,000.00           4.00

  7         นายสุรพงศ์      โพธิ์พิชัย        4,380,000.00           3.50

  8         นายธนิต        ลาภพณิชพูลผล    3,000,000.00           2.40

  9         น.ส.นุชวารี     อัชนะพรกุล      1,837,500.00           1.47

  10        ผู้ถือหุ้นอื่นๆ                    34,742,090.00          27.79

  รวม                                   125,000,000.00         100.00
  -------------------------------------------------------------------------

  หมายเหตุ: ลำดับที่ 1-3 นับรวมบุคคลธรรมดาที่มีความเกี่ยวข้องตามที่กำหนดใน (2) ของนิยาม
  “บุคคลที่มีความเกี่ยวข้อง”

  ในมาตรา 89/1 แห่ง พ.ร.บ. หลักทรัพย์ฯ และ นิติบุคคลที่มีความเกี่ยวข้องตามที่กำหนดใน
  (3) ของนิยาม “บุคคลที่มีความ

  เกี่ยวข้อง” ในมาตรา 89/1 แห่ง พ.ร.บ. หลักทรัพย์ฯ

นโยบายจ่ายเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้นิติบุคคลและสำรองตามกฎหมายทั้งนี้ขึ้นอยู่กับภาวะเศรษฐกิจและการดำเนินงานในอนาคตเป็นสำคัญ

นโยบายจ่ายเงินปันผลของบริษัทย่อย

บริษัทย่อยมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้นิติบุคคลและสำรองตามกฎหมายทั้งนี้ขึ้นอยู่กับภาวะเศรษฐกิจและการดำเนินงานในอนาคตเป็นสำคัญ
บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทจัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2553
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกัน
กับที่บริษัทได้รับรองความถูกต้องแล้ว บริษัทได้มอบหมายให้ นางสาวธมนวรรณ นรินทวานิช
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาวธมนวรรณ นรินทวานิช กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

+----------------------+------------------------+----------------------+
| ชื่อ-สกุล               | ตำแหน่ง                 | ลายมือชื่อ              |
+======================+========================+======================+
| 1.นายนพดล ตัณศลารักษ์   | กรรมการ /              |                      |
|                      | ประธานกรรมการบริหาร /   |                      |
|                      |                        |                      |
|                      | ประธานเจ้าหน้าที่บริหาร     |                      |
+----------------------+------------------------+----------------------+
| 2. นางสาวธมนวรรณ     | กรรมการ /              |                      |
| นรินทวานิช             | ผู้อำนวยการฝ่ายบัญชีการเงิน  |                      |
+----------------------+------------------------+----------------------+

ผู้รับมอบอำนาจ

  -----------------------------------------------------------------------
  ชื่อ-สกุล                 ตำแหน่ง                    ลายมือชื่อ
  ---------------------- ------------------------- ----------------------
  1. นางสาวธมนวรรณ       กรรมการ /                 
  นรินทวานิช               ผู้อำนวยการฝ่ายบัญชีการเงิน     

  -----------------------------------------------------------------------
[logo maco]

แบบแสดงรายการข้อมูลประจำปี

(แบบ 56-1)

สิ้นสุด ณ วันที่ 31ธันวาคม 2553

บริษัท มาสเตอร์ แอด จำกัด (มหาชน)

สารบัญ

  หน้า

  ส่วนที่ 1 บริษัทที่ออกหลักทรัพย์

1.  ข้อมูลทั่วไป 1

2.  ปัจจัยความเสี่ยง 2

3.  ลักษณะการประกอบธุรกิจ 4

4.  การประกอบธุรกิจของแต่ละสายผลิตภัณฑ์ 9

5.  ทรัพย์สินที่ใช้ในการประกอบธุรกิจ 21

6.  ข้อพิพาททางกฎหมาย 22

7.  โครงสร้างเงินทุน 23

8.  การจัดการ 24

9.  การควบคุมภายใน 56

10. รายการระหว่างกัน 58

11. การวิเคราะห์ฐานะการเงินและผลการดำเนินงาน 65

12. ข้อมูลอื่นที่เกี่ยวข้อง 78

  ส่วนที่ 2 การรับรองความถูกต้องของข้อมูล 1

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท

  เอกสารแนบ 2 รายละเอียดเกี่ยวกับกรรมการของบริษัทย่อย

 เอกสารแนบ 3 อื่นๆ
9. การควบคุมภายใน

ระบบการควบคุมภายใน

บริษัทได้ให้ความสำคัญต่อการควบคุมภายในอย่างต่อเนื่อง โดยคณะ กรรมการบริษัท
ได้มอบหมายให้คณะกรรมการตรวจสอบ สอบทานการประเมินระบบการควบคุมภายใน
เพื่อมุ่งเน้นให้ระบบการควบคุมภายในมีความเพียงพอและเหมาะสมกับการดำเนินธุรกิจ
และมีประสิทธิผลประสิทธิภาพในการดำเนินงาน รวมทั้งการใช้ทรัพยากร การดูแลรักษาทรัพย์สิน
การป้องกัน หรือลดความผิดพลาด ความเสียหาย การรั่วไหล การสิ้นเปลืองหรือการทุจริต
ระบบบัญชีและรายงานทางการเงินมีความถูกต้องเชื่อถือได้ รวมทั้งการปฏิบัติตามกฎหมาย ระเบียบ
ข้อบังคับที่เกี่ยวข้องกับการดำเนินธุรกิจของบริษัท

กรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีสำนักงานตรวจสอบภายในจาก บริษัท สอบบัญชี ไอ วีแอล จำกัด
เข้ามาทำการตรวจสอบภายในเพื่อให้บริษัทมีระบบการควบคุมภายใน ระบบตรวจสอบภายใน ที่รัดกุม
เหมาะสม ทันสมัย และมีประสิทธิภาพ สำนักงานตรวจสอบภายใน
ทำหน้าที่ประเมินการควบคุมภายในตามแนวปฏิบัติที่กรรมการบริษัทกำหนด
โดยมีนโยบายตรวจสอบในเชิงป้องกันและเป็นประโยชน์กับหน่วยงาน
พิจารณาความน่าเชื่อถือในความถูกต้องของรายงานทางการเงิน
ตรวจสอบการเปิดเผยข้อมูลอย่างเพียงพอให้เกิดความโปร่งใส
ตรวจสอบการปฏิบัติตามแนวทางการกำกับดูแลกิจการที่ดี และเพิ่มประสิทธิภาพ
ประสิทธิผลในการดำเนินงาน รวมทั้งการสอบทานการป้องกันการทุจริตภายในองค์กร
โดยยึดหลักแนวการตรวจสอบตามมาตรฐานสากล และรายงานต่อกรรมการตรวจสอบทุกไตรมาส
ในรายงานประกอบด้วยข้อเสนอแนะ (ถ้ามี) รวมทั้งการดำเนินงานของฝ่ายบริหารตามข้อเสนอแนะ
และทุกสิ้นปีได้จัดทำรายงานแนวทางการป้องกันการทุจริตในองค์กรและทบทวนทุกสิ้นปี

คณะกรรมการตรวจสอบได้สอบทานระบบการควบคุมภายในซึ่งประเมินโดยผู้บริหารและสำนักตรวจสอบภายใน
ไม่พบประเด็นปัญหาหรือข้อบกพร่องที่เป็นสาระสำคัญ
ซึ่งสอดคล้องกับความเห็นของผู้สอบบัญชีของบริษัท ระบบการควบคุมภายในของบริษัท
มีความเพียงพอและมีประสิทธิผล

การบริหารความเสี่ยง

ปัจจุบันบริษัทได้ดำเนินการเรื่องการบริหารความเสี่ยงขององค์กรเพื่อช่วยควบคุมให้บริษัทมีการบริหารจัดการที่ดียิ่งขึ้น
โดยแต่งตั้งผู้บริหารระดับสูงของบริษัทเป็นคณะกรรมการบริหารความเสี่ยงมีบทบาทหน้าที่บริหารความเสี่ยงในภาพรวมทั้งองค์กร
ประเมินความเสี่ยงและวางรูปแบบโครงสร้างการบริหารความเสี่ยงขององค์กรเพื่อจัดการความเสี่ยงให้อยู่ในระดับที่สามารถยอมรับได้
โดยเบื้องต้นได้จัดให้มีการติดตามการบริหารความเสี่ยงของแต่ละหน่วยงานและคัดเลือกปัจจัยที่มีความเสี่ยงสูงที่อาจกระทบต่อภาพลักษณ์ของบริษัท
หรือทำให้สูญเสียทรัพย์สินสูงเพื่อระบุเป็นปัจจัยความเสี่ยงในระดับองค์กรที่ต้องมีการบริหารจัดการก่อนซึ่งจะช่วยให้สามารถบริหารจัดการความเสี่ยงนั้นให้ลดความเสี่ยงลงได้อย่างทันเวลาและมีประสิทธิภาพ